## 1ο βιωματικό εργαστήριο

|  |  |
| --- | --- |
|  | **Οι φίλοι/ες μου κι εγώ** |
|  | 3 διδακτικές ώρες |
|  | * Γνωριμία ομάδας * Δημιουργία κανόνων ομάδας * Εισαγωγή στη θεματική της φιλίας * Ανάπτυξη ενεργητικής ακρόασης * Κατανόηση σημασίας της συνεργασίας |
|  | * Μαρκαδόροι * Χαρτόνι * 1 κουβάρι νήμα * Εργαστήριο 1 και 7 Φύλλο Αυτοαξιολόγησης |

**Δραστηριότητες**

**Ας γνωριστούμε**

Ο/η εκπαιδευτικός καλωσορίζει τα παιδιά στο εργαστήρι “Σε μια ρώγα από σταφύλι”. Τα παιδιά κάθονται σε κύκλο, ο/η εκπαιδευτικός τα εισάγει στην έννοια της φιλίας και τα παιδιά συζητούν για το τι είναι φίλοι. Η ομάδα συζητά για το πρόγραμμα που θα ακολουθήσει και το τι θα μάθουν. Ο/η εκπαιδευτικός τους εξηγεί ότι είναι απαραίτητο να λειτουργούν σαν ομάδα και να έχουν μεταξύ τους εμπιστοσύνη, όπως συμβαίνει με τη Φιλία. Στη συνέχεια καταγράφουν τις αντιλήψεις τους για το τι είναι η φιλία και πώς συμπεριφέρονται μεταξύ τους οι φίλοι. Στο τέλος, τα παιδιά συμπληρώνουν ατομικά το [φύλλο αυτοαξιολόγησης](#_bookmark7) για να αξιολογήσουν τις γνώσεις, τα συναισθήματα και τις στάσεις τους πάνω στη Φιλία. Στο τέλος, τα παιδιά συμπληρώνουν ατομικά το [φύλλο αυτοαξιολόγησης](#_bookmark7) για να αξιολογήσουν τις γνώσεις, τα συναισθήματα και τις στάσεις τους πάνω στη Φιλία.

**Μπερδέματα και ξεμπερδέματα**

Όλα τα παιδιά κάθονται σε κύκλο και το πρώτο στη σειρά παιδί παίρνει ένα κουβάρι νήμα. Το πρώτο παιδί κρατάει την άκρη του νήματος και πετάει το κουβάρι σε ένα άλλο παιδί, λέγοντας κάτι που του αρέσει γι αυτό, μια φιλοφρόνηση, γιατί είναι καλός φίλος/η ή γιατί τον/την συμπαθεί. Το παιδί που έλαβε το κουβάρι. συνεχίζει κρατώντας ένα σημείο από το νήμα, και το πετάει σε ένα άλλο παιδί, μέχρι να συμμετάσχουν όλοι. Κάθε παιδί χρειάζεται να επιλέγει κάθε φορά από τα παιδιά που δεν έχουν παίξει. Έτσι δημιουργείται ένας ιστός που συνδέει όλα τα παιδιά και τα παιδιά συνεργάζονται, ώστε να μαζέψουν πάλι το νήμα στο κουβάρι.Ο/η εκπαιδευτικός χρειάζεται να είναι έτοιμος/η να δώσει ιδέες και θετικές προτάσεις στην περίπτωση που κάποια παιδιά δυσκολεύονται να σκεφτούν κάτι θετικό για τους συνομηλίκους τους. Για να μπορέσουν τα παιδιά να ξεμπερδευτούν, χρειάζεται να υπάρχει συνεργασία και συντονισμός των κινήσεών τους. Στο τέλος, συζητάνε όλοι στην ολομέλεια τι μάθανε από αυτή την άσκηση. Τι έπρεπε να κάνουν τα παιδιά για να καταφέρουν να στήσουν τον ιστό και στη συνέχεια να τον λύσουν;