|  |  |
| --- | --- |
|  | **Σε μια ρώγα από σταφύλι** |
|  | 3 διδακτικές ώρες |
|  | 1. Να προσεγγίζουν βιωματικά την έννοια της φιλίας μέσα από ένα τραγούδι. 2. Να καλλιεργούν η ενσυναίσθηση μέσα από το τραγούδι και τις χειροτεχνίες 3. Να συνεργάζονται |
|  | * Λογαριασμός του εκπαιδευτικού στην πλατφόρμα European School Radio * Αποθήκευση του προγράμματος Audacity στον υπολογιστή του εκπαιδευτικού για να δημιουργηθεί το podcast που θα ανέβει στην πλατφόρμα του European School Radio. * **2ο ΦΥΛΛΟ ΕΡΓΑΣΙΑΣ** (ερωτήσεις για τη συνέντευξη) * [Παρτιτούρα](https://el.wikisource.org/wiki/%CE%A4%CE%B1_%CF%88%CE%B7%CE%BB%CE%AC_%CE%B2%CE%BF%CF%85%CE%BD%CE%AC/%CE%A4%CF%83%CE%B9%CF%81%CE%B9%CF%84%CF%81%CF%8C)-[Μουσική](https://www.youtube.com/watch?v=bV-JYw6gTwg) (“Τσιριτρό”: Λαμπελέτ, Παπαντωνίου) |

**3Ο ΒΙΩΜΑΤΙΚΟ ΕΡΓΑΣΤΗΡΙΟ**

**Δραστηριότητες**

**Οδηγίες για τον/την Εκπαιδευτικό**

Στην αρχή του εργαστηρίου, ο/η εκπαιδευτικός ρωτάει τα παιδιά αν τις προηγούμενες μέρες υπήρξαν καλοί/ές φίλοι/ες με κάποιον/α και τι ακριβώς έκαναν. Επίσης, διερευνά κατά πόσο έχει αρχίσει να λειτουργεί το παγκάκι της Φιλίας και αν έχει μοιραστεί η ιδέα στην κοινότητα.

Στο μάθημα της Μουσικής, τα παιδιά μαθαίνουν να τραγουδούν το τραγούδι [Τσιριτρό](https://www.youtube.com/watch?v=bV-JYw6gTwg) σε ποίηση του Ζαχαρία Παπαντωνίου και μουσική του [Γιώργου](https://el.wikisource.org/wiki/%CE%A4%CE%B1_%CF%88%CE%B7%CE%BB%CE%AC_%CE%B2%CE%BF%CF%85%CE%BD%CE%AC/%CE%A4%CF%83%CE%B9%CF%81%CE%B9%CF%84%CF%81%CF%8C) [Λαμπελέτ](https://el.wikisource.org/wiki/%CE%A4%CE%B1_%CF%88%CE%B7%CE%BB%CE%AC_%CE%B2%CE%BF%CF%85%CE%BD%CE%AC/%CE%A4%CF%83%CE%B9%CF%81%CE%B9%CF%84%CF%81%CF%8C).

|  |  |  |
| --- | --- | --- |
| **Σε μια ρώγα από σταφύλι έπεσαν οχτώ σπουργίτες και τρωγόπιναν οι φίλοι. Τσίρι - τίρι, τσιριτρό, τσιριτρί, τσιριτρό!** | **Εχτυπούσανε τις μύτες**  **και κουνούσαν τις ουρές κι είχαν γέλια και χαρές. Τσίρι -τίρι, τσιριτρό, τσιριτρί, τσιριτρό!** |  |
|  | **Πω πω πω πω σε μια ρώγα φαγοπότι και φωνή!**  **την αφήκαν αδειανή. Τσίρι -τίρι, τσιριτρό, τσιριτρί, τσιριτρό!** | **Και μεθύσαν κι ολημέρα πάνε δώθε, πάνε πέρα, τραγουδώντας στον αέρα: Τσίρι -τίρι, τσιριτρό, τσιριτρί, τσιριτρό!** |

Στη συνέχεια, τα παιδιά γνωρίζουν το πρόγραμμα [**Audacity**](https://www.audacityteam.org/) και με τη βοήθεια του/της εκπαιδευτικού δημιουργούν ένα podcast με θέμα τη σημασία της παρέας και της φιλίας στη ζωή μας. Οι μαθητές/τριες ηχογραφούν αρχικά το τραγούδι και στη συνέχεια παίρνουν συνέντευξη ο/η ένας/μια από τον/την άλλον/άλλη αξιοποιώντας τις ερωτήσεις του Φύλλου Εργασίας 3 και καταγράφουν τις απαντήσειςτους σε τετράδια. Οι μαθητές/τριες ενθαρρύνονται να συμπληρώσουν και τις δικές τους ερωτήσεις. Το τελικό αποτέλεσμα των συνεντεύξεων ηχογραφείται και προστίθεται στο podcast που είχε δημιουργηθεί. Τώρα η εκπομπή είναι έτοιμη να ακουστεί στο [**European School Radio**](https://europeanschoolradio.eu/el).