**6ο βιωματικό εργαστήριο**

|  |  |
| --- | --- |
|  | **Ο Μυτόγκας** |
|  | 2 διδακτικές ώρες |
|  | Οι μαθητές/τριες να:  α)συνεργάζονται και επικοινωνούν για να εκφράσουν απόψεις  β)αναστοχάζονται και να σκέφτονται κριτικά  γ)εξάγουν συμπεράσματα σχετικά με ένα θέμα  δ)μαθαίνουν να αιτιολογούν, επιχειρηματολογούν |
|  | * Παραμύθι: [**Ο Μυτόγκας**](file:///\\RACKSTATION\common2\workplace\ΜΑΖΙ%20ΓΙΑ%20ΤΗΝ%20ΕΚΠΑΙΔΕΥΣΗ\ΠΚΔ_Μαζί%20για%20την%20Εκπαίδευση_ΠΚΔ-ΕΣΠΑ\ΠΚΔ-ΕΣΠΑ\Χαραλαμπίδου\ΠΡΟΣ%20%20ΕΓΚΡΙΣΗ\ΑΝΑΔΙΑΜΟΡΦΩΣΗ\Ε31_ΕΖ_ΨΣ_Τελικό-ΡITA\Υλικό%20των%20Εργαστηρίων\Οποιοδήποτε%20άλλο%20υλικό\Ειρήνης%20Καμαράτου%20Γιαλλούση)   συγγραφέας: Ειρήνης Καμαράτου Γιαλλούση, εκδόσεις Ψυχογιός   * χαρτόνι/χαρτί μέτρου * μαρκαδόροι * κόλλα * χαρτιά Α4 * ψαλίδια * **ΦΥΛΛΟ ΕΡΓΑΣΙΑΣ 5** * **Υλικό για το 6ο εργαστήριο** |

## **Οδηγίες για τον/την Εκπαιδευτικό**

## **Δραστηριότητες**

#### Διαβάζουμε ένα παραμύθι

Ο/Η εκπαιδευτικός διαβάζει στα παιδιά το παραμύθι **Ο Μυτόγκας**, δείχνοντας παράλληλα τις εικόνες του βιβλίου. Εναλλακτικά μπορεί να διηγηθεί την ιστορία όπως την επεξεργάστηκε το [1ο Δημοτικό σχολείο Παλουριώτισσας, Κύπρου](https://dim-palouriotissa1-kb-lef.schools.ac.cy/data/uploads/agogi-ygeias/mitogkas-new.pdf). Στη συνέχεια γίνεται συζήτηση στην ολομέλεια και τίθενται ερωτήματα κατανόησης και εμβάθυνσης όπως τα παρακάτω:

Πώς συμπεριφέρονται τα παιδιά στον Μιχάλη και γιατί;

Σας αρέσει η συμπεριφορά τους;

Με ποιους τρόπους προσπάθησε ο Μιχάλης να λύσει το πρόβλημα που αντιμετώπιζε με τα παιδιά;

Τι θα μπορούσε να κάνει διαφορετικά;

Πώς λύθηκε τελικά το πρόβλημα;

Τι έμαθαν όλα τα παιδιά; Τι θα μπορούσαν να κάνουν διαφορετικά;

Μετά τη συζήτηση πάνω στο παραμύθι, η ολομέλεια εστιάζει στο θέμα του εκφοβισμού. Ο/Η εκπαιδευτικός εξηγεί στα παιδιά ότι ο εκφοβισμός (Bullying) συμβαίνει όταν ένα παιδί (ή μια ομάδα παιδιών) προσπαθεί σκόπιμα να πληγώσει σωματικά ή συναισθηματικά ένα άλλο παιδί, με αρνητικές πράξεις (κλωτσιές, σπρωξίματα, καταστροφή προσωπικών αντικειμένων, απομόνωση κ.α.) ή αρνητικά λόγια (βρισιές, κοροϊδίες, προσβολές, απειλές, ψεύτικες φήμες κ.α.). Πρόκειται για μια ενέργεια που γίνεται όχι μόνο μια φορά, αλλά συχνά. Για να ελεγχθούν τα μαθησιακά αποτελέσματα, τα παιδιά συμπληρώνουν ατομικά ένα φύλλο εργασίας (ΦΥΛΛΟ ΕΡΓΑΣΙΑΣ 5) για την αποσαφήνιση της εκφοβιστικής συμπεριφοράς. Τέλος μπορεί να αξιοποιηθεί και κατάλληλη [κοινωνική ιστορία](https://prosvasimo.iep.edu.gr/docs/pdf/KI/%CE%A3%CF%87%CE%BF%CE%BB%CE%B9%CE%BA%CF%8C%CF%82%20%CE%95%CE%BA%CF%86%CE%BF%CE%B2%CE%B9%CF%83%CE%BC%CF%8C%CF%82%20%CE%9F%20%CE%9D%CE%A4%CE%91%CE%97%CE%A3%20%CE%9A%CE%91%CE%99%20%CE%A4%CE%9F%20%CE%98%CE%A5%CE%9C%CE%91.pdf) για τα παιδιά που έχουν ανάγκη από

**Ομάδες δράσης**

Ο/Η εκπαιδευτικός μοιράζει τα παιδιά σε ομάδες των 4-5 παιδιών, λαμβάνοντας υπόψιν τις ανάγκες συμπερίληψης της ομάδας. Στη συνέχεια, καλεί τις ομάδες να σκεφτούν τρόπους αντιμετώπισης του εκφοβισμού σε ένα σχολείο που έχουν συμβεί πολλά άσχημα περιστατικά και υπάρχει μία ομάδα παιδιών που λειτουργούν ως νταήδες, εκφοβίζοντας άλλα παιδιά.

Ερωτήσεις: Τι μέτρα θα πάρουν; Πώς θα αντιμετωπίσουν τους νταήδες και πώς θα βοηθήσουν τα παιδιά που εκφοβίζονται; Η κάθε ομάδα έχει στη διάθεσή της 10 λεπτά να συζητήσει και στο τέλος οι ομάδες παρουσιάζουν τις ιδέες τους στην ολομέλεια. Οι ιδέες καταγράφονται σε χαρτόνι και ακολουθεί σχετική συζήτηση.

Ο/Η εκπαιδευτικός θέτει περαιτέρω ερωτήματα για τον τρόπο που συνεργάστηκαν τα παιδιά μεταξύ τους: Πώς λειτούργησαν οι ομάδες; Συνεργάστηκαν μεταξύ τους καλά; Ανταλλάξανε ιδέες; Υπήρχαν διαφωνίες και αν ναι πώς τις έλυσαν; Ανέλαβε κάποιο μέλος της ομάδας να συντονίσει τη συζήτηση; Τι θα μπορούσε να βελτιωθεί; Τους άρεσε αυτή η εμπειρία;