|  |  |
| --- | --- |
|  | **Μαθαίνω να συζητώ** |
|  | 3 διδακτικές ώρες |
|  | Οι μαθητές/τριες να:   1. μαθαίνουν μέσα από βιωματικές δραστηριότητες να επικοινωνούν με αλληλοσεβασμό και να συνεργάζονται . 2. καλλιεργούν την ενσυναίσθηση τους και συνειδητοποιούν τη δύναμη της γλώσσας στην επικοινωνία |
|  | * πίνακας με φράσεις * πρότυπο για σχεδιασμό [comics](https://www.dadsworksheets.com/charts/comic-strip-template/speech-bubbles/5-panel.html) * μαρκαδόροι * χαρτί μέτρου * **3ο ΦΥΛΛΟ ΕΡΓΑΣΙΑΣ(A και Β ΜΕΡΟΣ)** |

**Δραστηριότητες**

**Σπουργιτοκουβεντούλες**

Ο/Η εκπαιδευτικός εξηγεί ότι στις ανθρώπινες σχέσεις υπάρχουν κανόνες, ακόμη και όταν συζητάμε και κάνουμε διάλογο. Μπορούν να σκεφτούν ποιους κανόνες ακολουθούμε όταν μιλάμε μεταξύ μας; Μερικοί κανόνες θα μπορούσαν να είναι “Δείχνουμε ενδιαφέρον και ακούμε προσεκτικά”, “Περιμένουμε τη σειρά μας για να μιλήσουμε, όταν ο/η συνομιλητής/τριά μας έχει ολοκληρώσει τη σκέψη του/της”, “Μιλάμε πάντα ευγενικά” κλπ. Επίσης, οι μαθητές/τριες σκέφτονται και προτείνουν τι δεν πρέπει να κάνουμε όταν συζητάμε με έναν άτομο. Για παράδειγμα, “Δεν πρέπει να κοιτάζουμε τα πόδια μας”, “Δεν πρέπει να διακόπτουμε”, κ.λπ. Τα παιδιά μπορούν να καταγράψουν τους κανόνες σε ένα χαρτί μέτρου και να τους κρεμάσουν σε ένα σημείο στην τάξη τους .

Στη συνέχεια, η ομάδα χωρίζεται σε δυάδες και η κάθε δυάδα έχει και έναν/μία μαθητή/τρια- παρατηρητή. Ο/Η εκπαιδευτικός εξηγεί ότι για να μπορέσουμε να κάνουμε διάλογο, χρειάζεται οι συνομιλητές/τριες να περιμένουν τη σειρά τους και να μιλάνε μόλις τελειώνει ο συνομιλητής/τριά τους, χωρίς να διακόπτουν. Ο/Η παρατηρητής σημειώνει σε χαρτί αν οι κανόνες τηρούνται. Κάθε δυάδα ξεκινάει να μιλάει για ένα θέμα που θέτει ο/η εκπαιδευτικός (π.χ. μία μέρα που ένιωσα φόβο, τι καιρό κάνει σήμερα, κ.α.)

μπροστά στην ολομέλεια. Μόλις η δυάδα ολοκληρώσει τη σύντομη συνομιλία της, τα παιδιά της κάθε δυάδας αξιολογούν την πορεία της συζήτησής τους.

Στο τέλος της δραστηριότητας, ο/η εκπαιδευτικός θέτει το ερώτημα πώς μπορεί ένα άτομο να μπει στην κουβέντα που έχουν δύο άλλα άτομα. Τα παιδιά προτείνουν τις ιδέες τους και τους γίνεται κατανοητό ότι δεν πρέπει να διακόπτουμε, αλλά να πλησιάζουμε τη δυάδα που μιλάει. Σε κάποια παύση της δυάδας, προσφέρουμε κι εμείς τις δικές μας σκέψεις στο θέμα που συζητείται. Ακολουθεί ένα παράδειγμα με μοντελοποίηση μιας παρόμοιας κατάστασης από μία δυάδα μαθητών/τριών και ένα ακόμα παιδί που προσπαθεί να μπει στην κουβέντα τους. Το εργαστήρι κλείνει με τη συμπλήρωση ενός φύλλου εργασίας (Εργαστήριο 5 Φύλλο Εργασίας 3Α) από κάθε παιδί ατομικά αναφορικά με το ποιες συμπεριφορές είναι κατάλληλες και ποιες όχι όταν βρισκόμαστε με άλλους ανθρώπους.

**Το σκέφτομαι ή το λέω;**

Ο/Η εκπαιδευτικός εξηγεί στα παιδιά ότι υπάρχουν περιπτώσεις που κάποια πράγματα τα λέμε στους/στις φίλους/ες μας και τους ανθρώπους δίπλα μας, ενώ κάποια άλλα τα σκεφτόμαστε, αλλά δεν τα λέμε, γιατί μπορεί να πληγώσουμε, να προσβάλλουμε και να στενοχωρήσουμε τους/τις άλλους/ες. Για παράδειγμα, δεν κάνουμε αρνητικά σχόλια και άσχημα πράγματα για την εμφάνιση κάποιου/ας ή για τη συμπεριφορά του/της και γενικά δεν κάνουμε ή λέμε πράγματα που θα πλήγωναν και εμάς τους/τις ίδιους/ίδιες.

Στη συνέχεια τα παιδιά συζητούν για το λεκτικό βάρος των φράσεων που βρίσκονται στον σχετικό πίνακα και (Εργαστήριο 5 Φύλλο Εργασίας 3Β: «Χρησιμοποίησε φράσεις από τον παρακάτω πίνακα για να φτιάξεις το κόμικς σου»).

Στο κλείσιμο της δραστηριότητας, ο/η εκπαιδευτικός ρωτάει τα παιδιά αν βρήκαν δύσκολο το να εκτιμήσουν τις προτάσεις. Αν στο παρελθόν έχουν πληγώσει με τα λόγια τους κάποιο/α φίλο/η ή κάποιον άνθρωπο γενικότερα.

Ερωτήσεις: Γιατί είναι σημαντικό καμιά φορά να κρατάμε τις σκέψεις μας για τον εαυτό μας; Υπάρχει κάποια περίπτωση που χρειάζεται να πούμε κάτι αρνητικό σε κάποιον/α φίλο/η μας

Στη συνέχεια ο/η εκπαιδευτικός δίνει [πρότυπο δημιουργίας κόμικ](https://www.dadsworksheets.com/charts/comic-strip-template/speech-bubbles/5-panel.html) στους/στις μαθητές/τριες με δυο ή περισσότερες σκηνές και συννεφάκια ομιλίας και ζητάει από τους/τις μαθητές/τριες να φτιάξουν διαλόγους με κάποιες από αυτές. Οι μαθητές/τριες θα μπορούν να εργάζονται σε ομάδες ή ατομικά και να προσθέσουν χρώμα στο κόμικς τους. Στη συνέχεια θα μπορούν να παρουσιάσουν τις δημιουργίες τους και να σχολιάσουν τη χρήση της γλώσσας στην ολομέλεια της τάξης.

Ερωτήσεις: Τι συμβαίνει στο κάθε κόμικ; Πώς αισθάνονται οι ήρωες; Σε ποιες περιπτώσεις η γλώσσα χρησιμοποιείται κατάλληλα;