**Φιλοσοφία - Σκοπιμότητα**

**Περιγραφή βασικού θεωρητικού πλαισίου υποστήριξης του προγράμματος (έως 300 λέξεις)**

To πρόγραμμα «Σε μια ρώγα από σταφύλι» στοχεύει στην καλλιέργεια της συναισθηματικής νοημοσύνης των μαθητών/τριών. Ο δημιουργός επιθυμεί μέσα από τις δραστηριότητες να ενισχύσει τις κοινωνικές δεξιότητες τους και να τους/τις βοηθήσει να αντιλαμβάνονται τα δικά τους συναισθήματα αλλά και των άλλων. Με αυτό τον τρόπο οι μαθητές/τριες θα μάθουν να επικοινωνούν, να σέβονται και να εκτιμούν την έννοια της φιλίας. Παράλληλα θα μάθουν να αντιμετωπίζουν τον σχολικό εκφοβισμό και σιγά σιγά να τον εξαλείφουν. Η υλοποίηση του προγράμματος αφορά στις τάξεις του Δημοτικού και κυρίως στη Β΄ Δημοτικού.

Το πρόγραμμα εστιάζει στη βιωματική μάθηση και περιλαμβάνει δραστηριότητες που προωθούν την κριτική σκέψη και την καλλιτεχνική δημιουργία των μαθητών/τριών. Οι μαθητές/τριες μέσα από μια σειρά δραστηριοτήτων θα καταφέρουν να συμπεριφέρονται με σεβασμό, να συνεργάζονται, να εκτιμούν τη φιλία και να καταπολεμούν τον εκφοβισμό.

Οι περισσότερες δραστηριότητες συνοδεύονται από φύλλα εργασίας και άλλο υλικό. Στην αρχή αλλά και στο τέλος του προγράμματος οι μαθητές/τριες πρέπει να συμπληρώσουν ερωτηματολόγιο σχετικά.