|  |  |
| --- | --- |
|  | **Εγώ κι εσύ μαζί!** |
|  | 3 διδακτικές ώρες |
|  | Οι μαθητές/τριες να:   * αναστοχάζονται επί του προγράμματος και να βγάζουν συμπεράσματα * αναπτύσσουν ενσυναίσθηση |
|  | * Φύλλο Εργασίας 6 * μικρού μήκους ταινία SOAR * τραγούδι *Εγώ κι εσύ μαζί* (Πανούσης, Ιωαννίδης) * τοΦύλλο Αυτοξιολόγησης πουδόθηκε στο 1ο Εργαστήριο |

**7ο ΒΙΩΜΑΤΙΚΟ ΕΡΓΑΣΤΗΡΙΟ**

**Οδηγίες για τον/την Εκπαιδευτικό**

**Δραστηριότητες**

**Ημερολόγιο συναισθημάτων**

Το εργαστήριο ανοίγει με το τραγούδι «[Εγώ κι εσύ μαζί](https://www.youtube.com/watch?v=gIULO30LZ30)». Τα παιδιά μαθαίνουν το τραγούδι και το τραγουδούν. Γιατί μιλάει το τραγούδι; Τους αρέσει; Έχουν δει την ταινία Toy story; θυμούνται άλλες ταινίες με θέμα τη φιλία; Έχουν δει ποτέ ταινία στο σινεμά με κάποιον/α φίλο/η τους; Πώς ήταν η εμπειρία τους;

Στη συνέχεια, τα παιδιά βλέπουν μία μικρή μήκους ταινία με θέμα τη φιλία

([SOAR](https://www.youtube.com/watch?v=eDkpVwrhYfo) - Short Film by Alyce Tzue):

Η ολομέλεια συζητά πάνω στην ταινία αφού έχουν τεθεί οι εξής ερωτήσεις: ποια ήταν η πλοκή της ταινίας; Τους άρεσε; Ποια συναισθήματα αναγνώρισαν στους πρωταγωνιστές; Παρατήρησαν ότι οι χαρακτήρες δεν μιλούσαν; Είχαν πρόβλημα να καταλάβουν την πλοκή; Τι ρόλο έπαιζαν οι διαφορετικοί ήχοι και η μουσική στην κατανόηση της πλοκής της ιστορίας; Πώς αναπτύχθηκε η σχέση των δύο πρωταγωνιστών;

Ο/Η εκπαιδευτικός ενημερώνει ότι πρόκειται για την τελευταία συνάντηση πάνω στη θεματική *Σε μια ρώγα από σταφύλι*. Είναι, λοιπόν, η ώρα να αναστοχαστούν και να θυμηθούν τι έμαθαν από το πρόγραμμα, τι τους άρεσε και τι δεν τους άρεσε. Στη συνέχεια οι μαθητές και οι μαθήτριες συμπληρώνουν το Φύλλο Εργασίας 6, όπου καταγράφουν μία στιγμή από το πρόγραμμα που ένιωσαν χαρά, μία στιγμή που ένιωσαν λύπη, μία στιγμή που ένιωσαν θυμό και μία στιγμή που ένιωσαν ένα άλλο, οποιοδήποτε συναίσθημα. Πρόκειται για ένα είδος ημερολογίου συναισθημάτων.

Στο τέλος της δραστηριότητας, τα παιδιά συμπληρώνουν το [**τελικό φύλλο αξιολόγησης** του](../Φύλλα%20Εργασίας%20ανά%20ΕΔ/Ε31_ΕΖ_ΨΣ-Εργ.%207_Φύλλο%20Αυτοαξιολόγησης.docx) [προγράμματος και της πρωτοβουλίας τους “Παγκάκι της φιλίας”](#_bookmark8). Ακολούθως συζητούν στην ομάδα τις σκέψεις τους και τα συναισθήματά τους.